รมช.พาณิชย์ลัดฟ้ากระชับความสัมพันธ์ซาอุ
&#8220;อลงกรณ์&#8221; วางแผนบินไปซาอุฯ ฟื้นฟูความสัมพันธ์ทางเศรษฐกิจ หวังขยายการส่งออก พร้อมชักจูงการลงทุนเข้าเมืองไทย
17 ก.พ. 2553

“อลงกรณ์” วางแผนบินไปซาอุฯ ฟื้นฟูความสัมพันธ์ทางเศรษฐกิจ หวังขยายการส่งออก พร้อมชักจูงการลงทุนเข้าเมืองไทย
นายอลงกรณ์ พลบุตร รมช.พาณิชย์ เปิดเผยว่า จะเดินทางไปฟื้นฟูความสัมพันธ์ทางเศรษฐกิจ และขยายการค้าระหว่างไทยและซาอุดิอาระเบีย ภายในวัยที่ 1-4 มี.ค. 2553 โดยจะไปพบกับรัฐมนตรีการค้า หอการค้า และกลุ่มธุรกิจเอกชนที่สำคัญ เพื่อร่วมมือขยายการส่งออกให้เพิ่มมากขึ้น ในสินค้าประเภทอาหาร ข้าว และอิเล็กทรอนิกส์  รวมทั้งจะเชิญชวนนักลงทุนจากซาอุฯ เข้ามาลงทุนในเมืองไทยเพิ่มเติม
ทั้งนี้ ได้ส่งคณะทำงานเข้าไปหาลู่ทางการค้าล่วงหน้าแล้ว ซึ่งก็ได้รับการตอบสนองค่อนข้างดี การเดินทางไปในครั้งจึงจะเข้าไปช่วยกระชับความสัมพันธ์ทางการค้าให้เกิดขึ้นอีกครั้งหนึ่ง ซึ่งจะเป็นการเพิ่มช่องทางและโอกาสให้แรงงานไทย บริษัทก่อสร้าง และการส่งออกของไทยให้ขยายตัวเพิ่มขึ้น
สำหรับสถานการณ์การส่งออก นำเข้า ระหว่างไทยและซาอุฯ ในปี 2552 ไทยส่งสินค้าไปซาอุฯ มูลค่ารวม 1,800 ล้านเหรียญสหรัฐ ลดลงจากปี 2551 6.33% โดยมีสินค้าส่งออกหลักที่สำคัญ ประกอบด้วย รถยนต์ และชิ้นส่วนยานยนต์ ข้าว เหล็ก น้ำมันสำเร็จรูป และสินค้าประเภทเครื่องจักรและอุปกรณ์